CELEX: 62009TN0091
Language: fi
Date: 2009-03-02 00:00:00
Title: Asia T-91/09 P: Valitus, jonka Carina Skareby on tehnyt 2.3.2009 virkamiestuomioistuimen asiassa F-34/07, Skareby v. komissio, 15.12.2008 antamasta tuomiosta

1.5.2009   
            
            
               FI
            
            
               Euroopan unionin virallinen lehti
            
            
               C 102/32
            
         Valitus, jonka Carina Skareby on tehnyt 2.3.2009 virkamiestuomioistuimen asiassa F-34/07, Skareby v. komissio, 15.12.2008 antamasta tuomiosta
   (Asia T-91/09 P)
   2009/C 102/47
   Oikeudenkäyntikieli: ranska
   
      Asianosaiset
   
   
      Valittaja: Carina Skareby (edustajat: asianajajat S. Rodrigues ja C. Bernard-Glanz)
   
      Muu osapuoli: Euroopan yhteisöjen komissio
   
      Vaatimukset
   
   Valittaja vaatii, että ensimmäisen oikeusasteen tuomioistuin
   
               —
            
            
               hyväksyy valituksen
            
         
               —
            
            
               kumoaa Euroopan unionin virkamiestuomioistuimen asiassa F-34/07, Skareby v. komissio, 15.12.2008 antaman tuomion
            
         
               —
            
            
               velvoittaa komission korvaamaan oikeudenkäyntikulut kummassakin oikeusasteessa.
            
         
      Oikeudelliset perusteet ja pääasialliset perustelut
   
   Valittaja vaatii muutoksenhaussaan, että ensimmäisen oikeusasteen tuomioistuin kumoaa Euroopan unionin virkamiestuomioistuimen asiassa F-34/07, Skareby v. komissio, 15.12.2008 antaman tuomion, jolla hylättiin kanne, jossa valittaja oli vaatinut vuoden 2005 arviointikertomuksensa kumoamista ja vahingonkorvausta.
   Valituksensa tueksi valittaja esittää kolme väitettä, jotka koskevat tosiseikkojen oikeudellisessa luonnehdinnassa tapahtunutta virhettä, yleisten täytäntöönpanosäännösten 5 artiklan ja Euroopan yhteisöjen henkilöstösääntöjen 43 artiklan rikkomista sekä perusteluvelvollisuuden laiminlyöntiä. Valittajan mukaan virkamiestuomioistuin on katsonut, ettei komissiota voida moittia siitä, ettei se ole suorittanut valittajan arviointia tammikuusta syyskuuhun 2005, vaikka valittajan arviointikertomuksessa vuodelta 2005 on lähes sanatarkasti toistettu vain se, mitä vuoden 2004 arviointikertomuksessa todettiin.